48/2001. (XII. 29.) OM rendelet
a felnőttképzést folytató intézmények nyilvántartásba vételének részletes szabályairól
A felnőttképzésről 2001. évi CI. törvény (a továbbiakban: Fktv.) 4. §-a (2) bekezdésének a) pontjában foglalt felhatalmazás alapján - a 7. § vonatkozásában a pénzügyminiszterrel egyetértésben - az alábbiakat rendelem el:
A rendelet hatálya
1. § (1) A rendelet hatálya kiterjed:
a) a Fktv. 3. § (1) bekezdésének b) pontjában meghatározott jogalanyokra (a továbbiakban: felnőttképzést folytató intézmény);
b) az Országos Közoktatási Értékelési és Vizsgaközpontra;
c) a Nemzeti Felnőttképzési Intézetre (a továbbiakban: NFI).
(2) A rendeletben foglaltakat kell alkalmazni - az e rendeletben foglalt eltérésekkel - a felsőoktatásról szóló 1993. évi LXXX. törvény (a továbbiakban: Ftv.) 1. számú mellékletében felsorolt felsőoktatási intézményekre, amennyiben az Fktv. 3. § (2) bekezdésében meghatározott felnőttképzési tevékenységet folytatnak, kivéve, ha az egyúttal az Ftv. hatálya alá tartozó képzési tevékenységnek is minősül.
A nyilvántartásba vételi eljárás
2. § (1) A felnőttképzést folytató intézmény a felnőttképzési tevékenység megkezdésére kizárólag akkor jogosult, ha az e rendelet szerinti nyilvántartásban (a továbbiakban: a nyilvántartás) szerepel.
(2) A nyilvántartásba történő bejegyzés két évig érvényes.
(3) A nyilvántartást az Országos Közoktatási Értékelési és Vizsgaközpont vezeti (a továbbiakban: a nyilvántartást vezető).
(4) A nyilvántartásba történő bejegyzés önmagában nem jelenti a felnőttképzést folytató intézmény tevékenységének szakmai elismerését.
(5) A nyilvántartásba vétellel, illetve a nyilvántartásból való törléssel kapcsolatos eljárásra az államigazgatási eljárás általános szabályairól szóló 1957. évi IV. törvényt kell alkalmazni.
A nyilvántartásba történő felvételre irányuló kérelem
3. § (1) A nyilvántartásba vétel iránti kérelmet a felnőttképzést folytató intézmény a nyilvántartást vezetőnek a székhelye szerint illetékes regionális igazgatóságához nyújtja be. A regionális igazgatóságok székhelyének címét és illetékességi területét e rendelet 1. számú melléklete határozza meg.
(2) A nyilvántartásba vétel iránti, e rendelet 2. számú melléklete szerinti kérelemhez csatolni kell:
a) a gazdasági társaságokról szóló 1997. évi CXLIV. törvény hatálya alá tartozó kérelmezők esetében (ideértve a közhasznú társaságot is) az illetékes cégbíróság által kibocsátott, 30 napnál nem régebbi cégkivonatát;
b) egyéb kérelmezők esetében - az Ftv. 1. számú mellékletében nevesített felsőoktatási intézmények kivételével - a kérelmező egységes szerkezetbe foglalt, hatályos létesítő okiratát (alapító okiratát, alapszabályát), egyéni vállalkozó esetén a vállalkozói igazolvány hiteles másolatát, és a nyilvántartásukra illetékes hatóság által kiállított, 30 napnál nem régebbi igazolást arra vonatkozólag, hogy a kérelmező a hatóság nyilvántartásában szerepel;
c) a képzésnek az Fktv. 3. § (2) bekezdés szerinti céljára vonatkozó, általános célú képzés esetén a képzés pontos megjelölésére is kiterjedő nyilatkozatot;
d) nyelvi képzés esetében az oktatott nyelveket és nyelvvizsgák szintjeit megnevező, az azonosítót tartalmazó, valamint a nyelvvizsga állami vagy nemzetközi elismertségét, annak szervezésére való jogosultságot, az akkreditációs számot megjelölő nyilatkozatot;
e) szakmai célú képzés esetében a szakképesítéseket megnevező, az azonosítót tartalmazó, továbbá államilag elismert szakképesítések esetében a szakmai vizsgáztatás szervezésére való jogosultságra vonatkozó nyilatkozatot;
f) a képzéshez kapcsolódó szolgáltatás megnevezését és azonosítóját tartalmazó nyilatkozatot;
g) annak igazolását, hogy a kérelmezőnek nincs az illetékes adó- és vámhatóság által nyilvántartott, lejárt köztartozása, továbbá a kérelmezőnek nincs tartozása a Munkaerőpiaci Alap Fejlesztési és Képzési Alaprésze; illetve - amennyiben a kérelmező a csődeljárásról, a felszámolási eljárásról és a végelszámolásról szóló 1991. évi IL. törvény hatálya alá tartozó szervezet - nyilatkozatot arra vonatkozólag, hogy a kérelmező nem áll csőd-, végelszámolási és felszámolási eljárás alatt;
h) a nyilvántartásba vételi díj megfizetését igazoló csekk másolatát.
(3) A felnőttképzési tevékenységeknek a (2) bekezdés d)-f) pontjában megjelölt azonosítóit az oktatási miniszter közleménye határozza meg.
A nyilvántartás
4. § (1) A nyilvántartás tartalmazza:
a) a nyilvántartásba vett felnőttképzést folytató intézmény megnevezését, székhelyét, levelezési címét;
b) közoktatási intézmény esetén az Oktatási Minisztérium által megállapított közoktatási azonosító számot,
c) a nyilvántartásba vételi számot;
d) a nyilvántartásba vétel időpontját;
e) a beszámolási kötelezettség teljesítésének határidejét;
f) a tervezett felnőttképzési tevékenységnek az Fktv. 3. § (2) bekezdés szerinti célját, illetve a tervezett felnőttképzési tevékenységhez kapcsolódó szolgáltatás formáját;
g), a nyelvi képzés esetén azt, hogy a képzés államilag vagy nemzetközileg elismert nyelvvizsga megszerzésére irányul-e, a nyelvvizsga szintjét, a nyelv(ek) megnevezését;
h) az államilag elismert nyelvvizsga szervezésének jogosultságát, az akkreditációs számot;
i) szakmai célú képzés esetén azt, hogy a képzés államilag vagy nemzetközileg elismert szakképesítés megszerzésére készít-e fel, a szakképesítés megnevezését;
j) államilag elismert szakképesítések esetében a szakmai vizsgáztatás szervezésére való jogosultságot, a jogosultságot megalapozó jogszabály számát, a szakképesítés megnevezését;
k) az akkreditált felnőttképzési program(ok) megnevezését és azonosítási számát;
l) a nyilvántartásból való törlés és a nyilvántartás felfüggesztésének időpontját és okát.
(2) A nyilvántartást vezető a nyilvántartásba vett felnőttképzést folytató intézmény részére az Fktv. 8. § (5) bekezdésében meghatározott tanúsítványt oly módon adja ki, hogy a nyilvántartásba történő bejegyzésről értesítést, további esetekben igazolást állít ki.
(3) Az értesítés/igazolás tartalmazza:
a) a nyilvántartásba vétel tényét;
b) a felnőttképzést folytató intézmény elnevezését, székhelyét;
c) a nyilvántartásba vételi számot;
d) a nyilvántartásba vételnek és az érvényességi idő lejáratának időpontját;
e) a nyilvántartást vezető nevét, hivatalos bélyegzőlenyomatát;
f) a folytatni kívánt felnőttképzési tevékenység(ek) megnevezését, az azonosítószámát, sorszámozott felsorolásban.
(4) A értesítés/igazolás tartalmát érintő körülmények megváltozása esetén a felnőttképzést folytató intézmény a 8. § (1) bekezdése szerinti bejelentése alapján a nyilvántartást vezető a változásokról igazolást ad ki, ez nem vonja maga után a 11. § (2) bekezdésében előírt beszámolási kötelezettség időpontjának megváltozását.
(5) A nyilvántartásba vétel időpontja az értesítés kiadásának napja.
(6) A nyilvántartást vezető a nyilvántartásból törölt felnőttképzést folytató intézménynek az (1) bekezdésben felsorolt adatait a törléstől számított öt évig köteles megőrizni.
A nyilvántartásba vétel megtagadása
5. § A nyilvántartást vezető a nyilvántartásba vételt megtagadja, ha
a) a kérelmező nem csatolta a 3. § (2) bekezdésében felsorolt mellékletek valamelyikét;
b) a kérelmező által csatolt cégkivonatban, létesítő okiratban, vállalkozói igazolványban, nem szerepel a felnőttképzési tevékenység és/vagy annak a Gazdasági Tevékenységek Egységes Ágazati Osztályozási Rendszerben (TEÁOR) meghatározott száma;
c) a kérelmező korábban már szerepelt a nyilvántartásban, de a kérelem benyújtását megelőző öt éven belül a nyilvántartásból amiatt törölték, mert nem tett eleget beszámolási kötelezettségének, illetőleg az általa folytatott felnőttképzés neki felróható okból hiúsult meg.
6. § A nyilvántartásba vétellel kapcsolatos fellebbezést másodfokon az oktatási miniszter bírálja el.
Az igazgatási szolgáltatási díj
7. § (1) A nyilvántartásba vételi eljárásért a kérelmezőnek igazgatási szolgáltatási díjat kell fizetni.
(2) Az igazgatási szolgáltatási díj mértéke tizenötezer forint, mely az általános forgalmi adót is magában foglalja.
(3) A nyilvántartásba vétel megtagadása elleni fellebbezés díja hétezer forint, amely az általános forgalmi adót is magában foglalja.
(4) Az igazgatási szolgáltatási díjat, valamint a fellebbezés díját a nyilvántartást vezető 10032000-00282637-00000000 számú előirányzat-felhasználási keretszámlájára kell befizetni.
(5) A nyilvántartást vezető köteles a nyilvántartásba vétel megtagadása elleni fellebbezés díját a kérelmezőnek visszatéríteni, amennyiben a fellebbezés alaposnak bizonyul.
(6) Az illetékekről szóló 1990. évi XCIII. törvény 5. §-ának (1) bekezdése alapján a teljes személyes illetékmentességben részesülőknek nem kell igazgatási szolgáltatási díjat fizetni.
A felnőttképzést folytató intézmény nyilvántartással kapcsolatos kötelezettségei, a nyilvántartást vezető ellenőrzési jogosultsága
8. § (1) A felnőttképzést folytató intézménynek a nyilvántartásba vétel iránti kérelemben, illetve annak mellékleteiben meghatározott adataiban történő változást, azok bekövetkeztétől számított 15 napon belül be kell jelentenie a nyilvántartást vezetőnek.
(2) A felnőttképzést folytató intézménynek az általa folytatott képzési tevékenységgel kapcsolatos összes - bármely médiumban megjelentetni szándékozott - hirdetésén jól olvashatóan fel kell tüntetnie a nyilvántartási számát.
(3) Amennyiben a nyilvántartást vezető - hivatalból vagy kérelemre - azt állapítja meg, hogy a hirdetés megtévesztésre alkalmas, fogyasztóvédelmi, illetve reklámfelügyeleti eljárás lefolytatása céljából megkeresi a hatáskörrel és illetékességgel rendelkező hatóságot.
(4) A nyilvántartást vezető kérelemre köteles, illetve hivatalból jogosult a nyilvántartásba bejegyzés érvényességének időtartama alatt ellenőrizni, hogy a nyilvántartásba vétel feltételei továbbra is fennállnak.
A nyilvántartásból történő felfüggesztés és törlés
9. § (1) A nyilvántartást vezető - kérelemre - a nyilvántartott felnőttképzést folytató intézményt a kérelemben megjelölt időtartamra, de legfeljebb a nyilvántartásba történő bejegyzés érvényessége napjáig a nyilvántartásból felfüggeszti. A felnőttképzést folytató intézménynek a kérelmet - amelyben a felfüggesztés okát meg kell jelölnie - a felfüggesztés kezdő időpontját megelőzően legalább 30 nappal kell a nyilvántartást vezetőhöz benyújtania.
(2) A nyilvántartásból való felfüggesztés hatálya alatt álló felnőttképzést folytató intézménynek a felnőttképzési tevékenységét szüneteltetnie kell.
(3) A felfüggesztés időtartama alatt a felnőttképzést folytató intézményt nem terhelik a nyilvántartással kapcsolatos kötelezettségek, kivéve a 10. § (1) bekezdés b) pontjában meghatározott kötelezettség.
(4) A nyilvántartásból felfüggesztett felnőttképzést folytató intézmény a tevékenységének folytatását - annak megkezdését megelőzően legalább 30 nappal - köteles a nyilvántartást vezetőnek bejelenteni.
10. § (1) A felnőttképzést folytató intézményt a nyilvántartást vezető törli a nyilvántartásból, ha
a) a nyilvántartott intézmény ezt kéri;
b) a nyilvántartott intézmény a bejegyzés érvényességének lejárta előtt nem kéri a nyilvántartásba vételi eljárás megismétlését;
c) a rendeletben meghatározott beszámolási kötelezettségének - a hiánypótlásra való felszólítás után 15 napon belül - nem tesz eleget;
d) az általa folytatott felnőttképzés neki felróható okból hiúsult meg;
e) a rendelet 8. § (1)-(2) bekezdésében foglalt kötelezettségét megszegi; illetve tevékenységét - felszólítás ellenére - jogszabályba ütköző módon folytatja,
f) a nyilvántartott intézménynél olyan változások álltak be, amelyek kizárnák a nyilvántartásba vételt.
(2) Törlésre a nyilvántartásba történő bejegyzés érvényességének időtartama alatt kerülhet sor.
(3) A nyilvántartásból való felfüggesztésre és törlésre a nyilvántartásba vételi eljárásra irányadó szabályokat kell megfelelően alkalmazni.
A megismételt eljárás és a felnőttképzést folytató intézmény beszámolási kötelezettsége
11. § (1) A nyilvántartásba történő bejegyzés érvényességi idejének lejártakor az eljárást meg kell ismételni. Amennyiben a 3. § (2) bekezdésének a)-c) pontjában szereplő körülmények időközben megváltoztak, a megismételt eljárásban benyújtott kérelem tartalma és mellékletei tekintetében a nyilvántartásba vételi eljárásra vonatkozó szabályok az irányadók. Ha a fenti körülmények változatlanok, az erről szóló nyilatkozattal együtt, a kérelemhez csak a 3. § (2) bekezdésének d)-e) pontjában előírt igazolásokat kell csatolni. A kérelemben minden esetben fel kell tüntetni a nyilvántartási számot is.
(2) Az (1) bekezdésben foglaltakon túl a felnőttképzést folytató intézmény köteles a nyilvántartásba vétele óta eltelt két év alatt folytatott tevékenységéről beszámolót készíteni, és azt a kérelemhez csatolni. A beszámoló tartalmát a rendelet 3. számú melléklete határozza meg.
(3) A nyilvántartást vezető a felnőttképzést folytató intézmények kétéves tevékenységbeszámolóit évente, a tárgyévet követő év január 31. napjáig átadja az NFI-nek, amely a tárgyévet követő év március 31. napjáig elkészíti az Oktatási Minisztérium által előírt összesítéseket és elemzéseket.
(4) A nyilvántartott intézménynek az ismételt nyilvántartásba vétel iránti kérelmét legkésőbb a bejegyzés érvényességi idejének lejárta előtt 60 nappal kell benyújtania.
(5) Egyebekben a megismételt eljárásra a nyilvántartásba vételi eljárásra vonatkozó szabályokat kell megfelelően alkalmazni.
A nyilvántartás nyilvánossága, a nyilvántartást vezető tájékoztatási kötelezettsége
12. § (1) A felnőttképzést folytató intézmények nyilvántartása nyilvános.
(2) A nyilvántartás adatait és a mellékelt okiratokat (a nyilvántartásba vételi kérelemhez, illetve egyéb nyilvántartási eljárással kapcsolatos kérelemhez mellékelt okirat) a nyilvántartás helyén - a nyilvántartást vezető ügyfélszolgálati rendjének keretei között - bárki megtekintheti, azokról feljegyzést készíthet, és másolatot kérhet.
(3) A nyilvántartás vezetője az NFI - feladatai ellátása érdekében történő - megkeresésére köteles a soron kívüli adatszolgáltatásra.
13. § A nyilvántartást vezető a nyilvántartásban szereplő felnőttképzést folytató intézmények listáját, az általuk folytatott felnőttképzési tevékenységek feltüntetésével, évente az Oktatási Minisztérium hivatalos lapjában, közlemény formájában teszi közzé, illetőleg minden hónap utolsó napján érvényes állapotnak megfelelően a tárgyhót követő hónap 15. napjáig - első alkalommal 2002. április 15. napjáig - közzéteszi az Oktatási Minisztérium honlapján.
Záró rendelkezések
14. § (1) Ez a rendelet 2002. január 1. napján lép hatályba.
(2) A rendelet hatálybalépésével egyidejűleg a szakképzés megkezdésének és folytatásának feltételeiről szóló 45/1999. (XII. 13.) OM rendelet 2. § (3)-(4) bekezdése és 19-28. §-ai hatályukat vesztik azzal, hogy az ezen miniszteri rendelet alapján az iskolarendszeren kívüli szakképzést folytató intézmények nyilvántartásába vett intézmény bejegyzése a nyilvántartásba vételtől számított két évig e rendeletben meghatározott nyilvántartásba vétellel minősül egyenértékűnek, és az intézményt nem mentesíti a külön jogszabály által előírt akkreditációs eljárás lefolytatása alól.
(3) Azon felnőttképzést folytató intézmények, amelyek a (2) bekezdésben megjelölt jogszabály szerinti nyilvántartásban nem szerepelnek, a felnőttképzési tevékenységüket abban az esetben folytathatják kérelmük elbírálásáig, ha legkésőbb 2002. március 31. napjáig benyújtják a nyilvántartásba történő felvétel iránti kérelmüket.
(4) A 2001. december 31. napjáig benyújtott és még el nem bírált kérelmek tárgyában az eljárást a (2) bekezdésben megjelölt jogszabály alapján, az abban meghatározott nyilvántartást vezető folytatja le.
(5) A rendelet hatálybalépését megelőzően, a (2) bekezdésben megjelölt jogszabály alapján nyilvántartásba vett intézmények a tanúsítvány tartalmát érintő körülmények megváltozását, illetőleg a kétéves tevékenységről szóló - e rendelet 3. számú mellékletében szabályozott tartalmú - beszámolóikat a nyilvántartást vezetőnek az intézmény székhelye szerint illetékes - e rendelet 1. számú mellékletében felsorolt - regionális igazgatóságához nyújtják be.
15. § (1)
(2) A 32/2001. (IX. 14.) OM rendelet alkalmazásában tanúsítványon az e rendelet 4. § (3) bekezdésében meghatározott értesítést/igazolást is érteni kell.
1. számú melléklet a 48/2001. (XII. 29.) OM rendelethez
Az Országos Közoktatási és Értékelési Vizsgaközpont (OKÉV) regionális igazgatóságainak elnevezése, székhelye és illetékességi területe
1. OKÉV Közép-magyarországi Regionális Igazgatósága 1052 Budapest, Városház u. 7.
Illetékességi területe: Budapest, Pest megye
2. OKÉV Nyugat-dunántúli Regionális Igazgatósága 9024 Győr, Bem tér 15.
Illetékességi területe: Győr-Moson-Sopron megye, Zala megye, Vas megye
3. OKÉV Közép-dunántúli Regionális Igazgatósága 8200 Veszprém, Óváros tér 21.
Illetékességi területe: Fejér megye, Komárom-Esztergom megye, Veszprém megye
4. OKÉV Dél-dunántúli Regionális Igazgatósága 7400 Kaposvár, Szántó I. u. 5.
Illetékességi területe: Baranya megye, Somogy megye, Tolna megye,
5. OKÉV Észak-magyarországi Regionális Igazgatósága 3530 Miskolc, Városház tér 5.
Illetékességi területe: Borsod-Abaúj-Zemplén megye, Heves megye, Nógrád megye
6. OKÉV Észak-alföldi Regionális Igazgatósága 4025 Debrecen, Simonffy u. 2/A
Illetékességi területe: Hajdú-Bihar megye, Jász-Nagykun-Szolnok megye, Szabolcs-Szatmár-Bereg megye
7. OKÉV Dél-alföldi Regionális Igazgatósága 6722 Szeged, Petőfi sugárút 3.
Illetékességi területe: Bács-Kiskun megye, Békés megye, Csongrád megye
2. számú melléklet a 48/2001. (XII. 29.) OM rendelethez
Kérelem
A felnőttképzést folytató intézmény:
 	 ________	 ____	 ___	 __	
 statisztikai számjele:	 törzsszám: az adószám 
első nyolc számjegye	 szakágazat, 
főszakma, 
szakmakód	 gazdálkodási 
forma	 megye	
A felnőttképzést folytató intézmények nyilvántartásba vételének részletes szabályairól szóló 48/2001. (XII. 29.) OM rendelet alapján kérem az alábbi intézmény nyilvántartásba vételét:
Az intézmény neve: ..............................................................................................................................
Az intézmény székhelye: ____ .........................................................................................................
Az intézmény levelezési címe: ..............................................................................................................
Telefonszáma: .......................................................... Faxszáma: ........................................................
E-mail címe (ha van): .........................................................................................................................
A közoktatási intézmény esetén az intézmény OM azonosítója: ________
Az intézmény korábbi nyilvántartási száma iskolarendszeren kívüli szakmai képzést folytató intézmények esetén a 45/1999. (XII. 13.) OM rendelet szerint ________
A felnőttképzési tevékenység célja
 Általános képzés _	 Nyelvi képzés _	 Szakmai képzés _	 Szolgáltatás _	
Egyúttal kijelentem, hogy a társaság nem áll csőd-, vég- és felszámolási eljárás alatt.
A kérelemhez csatolt összes dokumentumok száma: ......................... db.
Dátum: ................................................
P. H.
...................................
cégszerű aláírás
3. számú melléklet a 48/2001. (XII. 29.) OM rendelethez
Beszámoló 
a .............................. nyilvántartási számú felnőttképzést folytató intézmény tevékenységéről .............. év ...................... hó ......... nap és ............. év ...................... hó ......... nap között
A képző intézmény neve: ....................................................................................................................
székhelye: ____ .............................................................................................................................
 Az intézmény akkreditációs tanúsítványának száma (ha van)	 	 ________	
 1.	 A képzést végző oktatók adatai:	 	 	
 1.1.	 Főállású oktatók száma: 	 	 ___ ebből nők ___	
 1.2.	 A főállású oktatók megoszlása iskolai végzettség szerint 
egyetemi végzettségű	 	 ___ ebből nők ___	
 	 ebből pedagógiai végzettséggel rendelkezők száma	 ___	 	
 	 főiskolai végzettségű	 	 ___ ebből nők ___	
 	 ebből pedagógiai végzettséggel rendelkezők száma	 ___	 	
 	 középiskolai végzettséggel rendelkező oktatók száma 	 	 ___ ebből nők ___	
 1.3.	 A képző intézménnyel munkavégzésre irányuló egyéb jogviszonyban (megbízás, vállalkozás) álló oktatók száma	 	 ___ ebből nők ___	
 1.4.	 Az 1.3. pont szerinti oktatók iskolai végzettség szerinti megoszlása 
egyetemi végzettségű	 	 ___ ebből nők ___	
 	 ebből pedagógiai végzettséggel rendelkezők száma	 ___	 	
 	 főiskolai végzettségű	 	 ___ ebből nők ___	
 	 ebből pedagógiai végzettséggel rendelkezők száma	 ___	 	
 	 középiskolai végzettséggel rendelkező oktatók száma	 	 ___ ebből nők ___	
2. Az oktatására rendelkezésre álló helyiségek adatai
Saját rendelkezésű helyiségek
 Sorszám	 Irányítószám	 Cím	 A férőhelyek száma	

 	 	 	 	
 	 	 	 	
Rendszeresen rendelkezésre álló, bérelt helyiségek
 Sorszám	 Irányítószám	 Cím	 A férőhelyek száma	

 	 	 	 	
 	 	 	 	
3. Felnőttképzési tevékenységhez kapcsolódó szolgáltatás
 A szolgáltatás azonosítója	 A szolgáltatásban résztvevők száma	 Ebből az Fktv. szerint támogatottak 
száma	

 	 	 	
 	 	 	
4. A beszámolási időszakban folytatott képzések képzési programjainak szerkezete
 	 programok 
száma ebből:	 saját fejlesztésű 
programok	 központi 
programok	 központi + saját 
fejlesztésű 
programok	 egyéb pl. más 
képző 
intézménytől 
vásárolt 
programok	
 Általános felnőttképzés	 	 	 	 	 	
 Nyelvi képzés	 	 	 	 	 	
 Állam által elismert szakképesítést nyújtó képzés (OKJ)	 	 	 	 	 	
 A szakképzési törvény szerinti OKJ-n kívüli képzés	 	 	 	 	 	
 Hatósági jellegű képesítésekre felkészítő képzés	 	 	 	 	 	
 Okleveles könyvvizsgálói képesítésre felkészítő képzés	 	 	 	 	 	
 Felnőttképzési szolgáltatás	 	 	 	 	 	
Kelt:.........................................................
 A beszámoló elkészítéséért felelős vezető	 A kitöltő	
 neve: ........................................................................	 neve: ................................................................	
 beosztása: ...............................................................	 beosztása: .......................................................	
 telefonszáma: ..........................................................	 telefonszáma: ..................................................	
 cégszerű aláírása: ....................................................	 aláírása: ...........................................................